પ્રદેશ કોંગ્રેસ પ્રવક્તા ડો.મનીષ દોશીએ ધોરણ ૧૨ વિજ્ઞાન પ્રવાહના પરિણામમાં આવેલા ઘટાડા અંગે સરકારને નિશાન બનાવી હતી. તેમણે વધુમાં જણાવ્યું હતું કે છેલ્લા પાંચ વર્ષમાં સૌથી ઓછું પરિણામ આવવા પાછળ શિક્ષણ વિભાગની ઉદાસીનતા કારણભૂત છે. શિક્ષણમાં ભ્રષ્ટાચાર અને દિશા વિહિન શિક્ષણવિભાગની અસર પરિણામ પર જોવા મળી છે. સરકારની નિષ્ક્રિયતા અને ઉદાસીનતાને લઇ વિદ્યાર્થી અને વાલીઓ ભોગ બન્યા છે. એકબાજુ, રાજ્યમાં વિજ્ઞાન- ગણિતના શિક્ષકોની અછત છે. બીજી બાજુ ગુજરાતમાં ગેરકાયદે કોચિંગક્લાસનો રાફડો ફાટતા પરિણામ પર અસર પડી છે.